**OBRAZLOŽENJE RASHODA I IZDATAKA 1. IZMJENA I DOPUNA PRORAČUNA GRADA NOVSKE ZA 2024. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **5.321.431,00 eura**, a istima će se financirati ukupno 18 (osamnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **546.974,00 eura ili 11,46%.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2024. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Proračun** | **1. izmjene i dopune proračuna** | **Povećanje/**  **smanjenje** |
| 1. | 1001 | Opće usluge javne uprave | 803.346,00 | 830.346,00 | 27.000,00 |
| 2. | 1002 | Zdravstvo | 20.000,00 | 34.000,00 | 14.000,00 |
| 3. | 1003 | Razvoj civilnog društva | 188.300,00 | 189.100,00 | 800,00 |
| 4. | 1004 | Javne potrebe u kulturi | 35.200,00 | 35.200,00 | 0,00 |
| 5. | 1005 | Sufinanciranje obrazovanja | 229.000,00 | 229.000,00 | 0,00 |
| 6. | 1006 | Provedba mjera obiteljske populacijske politike | 92.200,00 | 141.500,00 | 49.300,00 |
| 7. | 1007 | Socijalna skrb | 189.160,00 | 189.160,00 | 0,00 |
| 8. | 1008 | Razvoj sporta i rekreacije | 320.100,00 | 323.700,00 | 3.600,00 |
| 9. | 1009 | Manifestacije | 20.000,00 | 20.000,00 | 0,00 |
| 10. | 1010 | Sjećanja na Domovinski rat | 18.700,00 | 28.700,00 | 0,00 |
| 11. | 1011 | Program „Zaželi“ | 603.000,00 | 603.000,00 | 0,00 |
| 12. | 1012 | Program za djecu i mlade | 4.000,00 | 4.000,00 | 0,00 |
| 13. | 1037 | Smart revolution Novska | 33.015,00 | 33.015,00 | 0,00 |
| 14. | 1015 | Programi u kulturi Pučkog otvorenog učilišta | 153.750,00 | 233.869,00 | 80.119,00 |
| 15. | 1016 | Programi obrazovanja | 160.683,00 | 181.058,00 | 20.375,00 |
| 16. | 1017 | Programi knjižnične djelatnosti | 259.095,00 | 524.095,00 | 265.000,00 |
| 17. | 1018 | Predškolski odgoj | 1.631.683,00 | 1.716.963,00 | 85.280,00 |
| 18. | 1019 | Programi i aktivnosti mjesne samouprave | 10.437.00 | 11.937.00 | 1.500,00 |
|  | **18 programa** | **Ukupno** | **4.774.457,00** | **5.321.431,00** | **546.974,00** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A100001 Administracija i upravljanje**

U aktivnosti 1001 T100001 *Administracija i upravljanje povećavaju* se sredstva ukupno za 2.000,00 eura za potrebe nabave knjiga, umjetničkih djela i izložbenih vrijednosti za potrebe opremanja starog hotela Knopp i drugih potreba tijekom godine.

* + 1. **Aktivnost 1001 A100006 Promocija Grada u sredstvima javnog informiranja**

U aktivnosti 1001 A100006 *Promocija Grada u sredstvima javnog informiranja* povećavaju se sredstva za iznos od 25.000,00 eura. Sredstva se osiguravaju za medijsku promociju Grada Novske u putnom časopisu Croatia Airlines. U sva četiri broja, po godišnjim dobima, obradit će se po jedna aktualna tema iz Novske na hrvatskom i engleskom jeziku. Prva od tema u proljetnom izdanju biti će razvoj gaming industrije u Novskoj.

* 1. **Program 1002 ZDRAVSTVO**

U Programu 1002 ZDRAVSTVO mijenja se:

* + 1. **Aktivnost 1002 A100001 Povećani zdravstveni standard**

U aktivnosti 1001 T100001 *Povećani zdravstveni standard* povećavaju se sredstva za 14.000,00 eura, na iznos od 34.000,00 eura za potrebe sufinanciranja plaća i naknada za rad pedijatrijske ordinacije u Novskoj. Pedijatrijska ordinacija u Novskoj za sada radi na principu dežurstava i nema stalno zaposlenog liječnika pedijatra. Na tržištu rada veliki je nedostatak pedijatara i na raspisane natječaje za primanje pedijatra u Dom zdravlja Kutina, lokacija Novska nitko se ne javlja. Za sada će povećanje osiguranih sredstva za navedenu namjenu biti transferirano prema Domu zdravlja Kutina, kako bi se pomoglo plaćanje dežurstava, a u budućem razdoblju namjera je osigurati dodatne olakšice i subvencije na plaću liječniku pedijatru koji bi se javio na javni natječaj raspisan od Doma zdravlja Kutina, lokacija Novska.

* 1. **Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

* + 1. **Tekući projekt 1003 T100004 Udruge iz Domovinskog rata**

U tekućem projektu 1003 T100004 *Udruge iz Domovinskog rata*  povećavaju se sredstva za financiranje tekućeg projekta za iznos od 800,00 eura za potrebe organiziranja putovanja u Vukovar.

* 1. **PROGRAM 1006 PROVEDBA MJERA OBITELJSKE POPULACIJSKE POLITIKE**

U programu 1006 PROVEDBA MJERA OBITELJSKE POPULACIJSKE POLITIKE mijenja se sljedeća aktivnost:

* + 1. **Aktivnost 1006 A100001 Kolica za novljanskog klinca**

U aktivnosti 1006 A100001*Kolica za novljanskog klinca* povećavaju se sredstva za financiranje aktivnosti za iznos od 49.300,00 eura, na iznos od 141.500,00 eura. U skladu s poboljšanjem mjera obiteljske populacijske politike pripremljen je novi akt o potporama roditeljima za novorođenu djecu koji će se razmatrati i donositi na sjednici Gradskog vijeća Grada Novske. Prijedlogom ovog akta utvrđeno je znatno povećanje potpora za novorođeno dijete od dana stupanja na snagu toga akta, a povećane potpore iznosile bi:

* za 1. dijete u obitelji potpora bi iznosila 1.000,00 eura, koji iznos bi se isplaćivao jednokratno, uz ispunjenje svih uvjeta iz Odluke,
* za 2. dijete u obitelji potpora bi iznosila 2.000,00 eura, koji iznos bi se isplaćivao kroz dvije godine od podnesenog zahtjeva za isplatu potpore, svake godine po 1.000,00 eura, uz ispunjenje svih uvjeta iz Odluke,
* Za 3. i svako sljedeće dijete u obitelji potpora bi iznosila 10.000,00 eura, koji iznos bi se isplaćivao kroz sedam godina od podnesenog zahtjeva za isplatu potpore, svake godine po 1.428,57 eura, uz ispunjenje svih uvjeta iz ove Odluke.
  1. **Program 1008 RAZVOJ SPORTA I REKREACIJE**

U programu 1008 RAZVOJ SPORTA I REKREACIJE mijenja se:

* + 1. **Aktivnost 1007 A100001 Financiranje sportskih klubova**

U aktivnosti 1008 A100001 *Financiranje sportskih klubova* povećavaju se sredstva za iznos od 3.600,00 eura na iznos od 218.600,00 eura. Povećanim sredstvima financirale bi se dodatne potrebe Rukometnog kluba Novska, Ženskog rukometnog kluba Novska, SNK Libertas i NK Nafta Kozarice.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U Programu 1015 Programi u kulturi Pučkog otvorenog učilišta mijenja se ili dodaje:.

* + 1. **Tekući projekt 1015 T100001 Kazališne i kino predstave**

U tekućem projektu 1015 T100001 *Kazališne i kino predstave* povećavaju se sredstva za iznos od 80.119,00 eura na iznos od 116.419,00. eura za potrebe dodatnih sadržaja.

Otvara se nova pozicija Ostali nespomenuti rashodi – „Kino za sve“ u iznosu od 2.350,00 eura. Riječ je sredstvima Hrvatskog audiovizualnog centra za financiranje troškova filmskih projekcija. Otvara se i pozicija Ostali nespomenuti rashodi – Izložbeni program za 2024. godinu u iznosu od 5.000,00 kn. Riječ je o sredstvima Ministarstva kulture i medija za financiranje troškova održavanja izložbi. Otvara se i novi tekući projekt Nabava multimedijske opreme i softvera za kino dvoranu u iznosu od 72.768,09 eura. Projekt se odnosi na nabavu novog kino projektora za kino dvoranu. Projekt se financira sredstvima Ministarstva kulture i medija u iznosu od 40.000,00 eura i sredstvima Grada Novske u iznosu od 32.768,098 eura.

* 1. **Program 1017 PROGRAMI KNJIŽNIČNE DJELATNOSTI**

U Programu 1017 PROGRAMI KNJIŽNIČNE DJELATNOSTI mijenja se ili dodaje:

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* sredstva se povećavaju za iznos od 15.000,00 eura, na iznos od 263.190,00 eura. Sredstva se povećavaju radi povećanja plaća i drugih materijalnih davanja zaposlenicima na pozicijama plaća za redovan rad, doprinosa na plaće i ostalih rashoda za zaposlene te radi nabave dodatne opreme.

* + 1. **Kapitalni projekt 1017 K100001 Uređenje i nabava opreme za digitalizaciju u iznosu od 250.000,00 eura**

U Kapitalnom projektu 1017 K100001 *Uređenje i nabava opreme za digitalizaciju* osiguravaju se sredstva u iznosu od 250.000,00 kuna za projekt koji se prijavljuje na EU natječaj. Projekt bi se financirao sredstvima Europskog fonda za regionalni razvoj 85% i sredstvima proračuna Grada Novske 15% putem prijave na Javni poziv - Obnova javne kulturne infrastrukture u okviru Programa konkurentnost i kohezija 2021.-2027. U sklopu projekta financirat će se nabava nove informatičke opreme u ukupnom iznosu od 160.000,00 eura, 40.000,00 eura rashoda za plaće zaposlenike na projektu i 50.000 eura za uređenje prostora u knjižnici.

* 1. **Program 1016 PROGRAMI OBRAZOVANJA**

U Programu 1016 PROGRAMI OBRAZOVANJA dodaje se:

* + 1. **Kapitalni projekt 1016 K100002 Energetska obnova zgrade učilišta u iznosu od 20.375,00 eura**

U kapitalnom projektu 1016 K100002 *Energetska obnova zgrade učilišta* osiguravaju sesredstva za energetsku obnovu zgrade učilišta i to za izradu projektne dokumentacije za energetsku obnovu zgrade u iznosu od 16.500,00 eura te za izradu projekte dokumentacije za dizalo u muzeju – Zavičajna zbirka Grada Novske u iznosu od 3.875,00 eura. Projekti se izrađuje radi prijave na javne pozive (natječaje) ministarstva i drugih izvora.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.9.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* povećavaju se sredstva za financiranje aktivnosti za iznos od 85.280,00 eura, na iznos od 1.703.813,00 eura. Povećanje prihoda planira se od Općine Jasenovac, za rashode područnog objekta Jasenovac, jer se predlaže funkcionalno spajanje djelatnosti predškolskog odgoja Grada Novske i Općine Jasenovac koju bi provodio Dječji vrtić Radost Novska. Prijedlozi akata o funkcionalnom spajanju pripremljeni su za 27. sjednicu Gradskog vijeća Grada Novske koja će se održati 29. veljače 2024. godine.

* 1. **Program 1019 MJESNA SAMOUPRAVA**

**U PROGRAMU 1019 Mjesna samouprava mijenja se:**

* + 1. **Aktivnost 1019 A100001 Programi i aktivnosti mjesne samouprave**

U aktivnosti 1019 A100001 *Programi i aktivnosti mjesne samouprave* povećavaju se sredstva za 1.500,00 eura na poziciji MO Stari Grabovac za organizaciju „Križeva“ te za nabavu rashladne vitrine.

**2. Razdjel 002 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Prvim izmjenama i dopunama Proračuna Grada Novske za 2024. godinu rashodi i izdaci programa *Upravljanje sustavom javnih financija* povećani su za 28.552,00 eura ili za 4,38°% te sada iznose 680.538,00 eura.

**2.1.1. Aktivnost 1020 A100001 Administracija i upravljanje**

Navedena je aktivnost povećana za 7.000,00 eura ili za 2,72 % te iznosi 264.610,00 eura, i to zbog usklađenja potrebnih sredstava za redovno održavanje informatičkog programa na razini godine.

**2.1.2. Aktivnost 1020 A100002 Otplata kredita**

Navedena aktivnost je povećana za 21.552,00 eura ili za 5,46% te iznosi 415.928,00 eura. Izdaci su pvećani na ime interkalarne kamate za kredit koji je u tijeku za rekonstrukciju i dogradnju hotela Knopp. Sredstva za tu namjenu planirana su u iznosu od 10.000,00 eura. Izdaci na kontu skupine 54 iskazani su s povećanje za 11.552,00 eura te plan iznosi 61.552,00 eura a odnose se na beskamatni zajam Ministarstva financija na ime nedostajućih sredstava za povrat poreza po godišnjim prijavama poreza na dohodak za 2022. godinu. U skladu s Okružnicom sredstva će se vratiti u državni proračun u četiri jednaka obroka tekuće godine, dakle, zaključno s 30.04.2024. godine.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Prvim izmjenama i dopunama Proračuna Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 8.742.416,00 EUR (32,86% u odnosu na planirano) i sada iznose 35.346.271,00 EUR. Sredstva se realiziraju kroz 12 različitih programa koji su obuhvaćeni Financijskim planom rashoda Upravnog odjela, a koje provodi 12 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

I Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Proračun za 2024.** | **I izmjene i dopune proračuna za 2024.** | **Iznos povećanja ili smanjenja**  **%** |
| 1 | 1021 | Upravljanje i razvoj komunalne infrastrukture | 386.705,00 | 386.705,00 | 0,00 |
| 2 | 1022 | Upravljanje imovinom | 703.055,00 | **1.008.383,00** | 43,43 |
| 3 | 1023 | Projektiranje i građenje objekata u vlasništvu Grada | 19.703.175,00 | **24.864.745,00** | 26,20 |
| 4 | 1024 | Održavanje objekata i uređaja komunalne infrastrukture | 890.000,00 | 916.600,00 | 2,99 |
| 5 | 1025 | Projektiranje i građenje objekata i uređaja komunalne infrastrukture | 3.325.953,00 | **6.653.800,00** | 100,06 |
| 6 | 1026 | Zaštita okoliša | 71.021,00 | **159.946,00** | 125,21 |
| 7 | 1027 | Zaštita, očuvanje i unapređenje zdravlja | 52.265,00 | 52.265,00 | 0,00 |
| 8 | 1028 | Prostorno uređenje i unapređenje stanovanja | 64.274,00 | **109.198,00** | 69,89 |
| 9 | 1029 | Organiziranje i provođenje zaštite i spašavanja | 463.149,00 | **163.572,00** | -64,68 |
| 10 | 1037 | Smart Revolution Novska | 47.921,00 | 48.503,00 | 1,21 |
| 11 | 1038 | Smart and Safe City Novska | 0,00 | 84.717,00 | 100,00 |
|  |  | **Ukupno:** | 25.707.518,00 | **34.448.434,00** | 34,00 |

**3.1. Program 1022 UPRAVLJANJE IMOVINOM**

**3.1.1. Tekući projekt 1022 T100003 Otkup zemljišta**

Sredstva za financiranje ovog projekta povećavaju se za 84.100,00 EUR, te sada iznose 109.100,00 EUR. Povećanje nastaje na poziciji „*Otkup zemljišta Bročice OŠ-Leko*“ u iznosu od 34.100,00 EUR i „Otkup suvlasničkog udjela HT-a u zgradi bivše pošte“ u iznosu od 50.000,00 EUR. Kao što se iz naziva pozicija vidi, radi se o otkupu zemljišta nužnog za proširenje škole u Bročicama i otkup suvlasničkog udjela Hrvatskog Telekoma u zgradi bivše pošte jer se otkup nije realizirao u 2023. godini (pregovori su u tijeku).

**3.1.2. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta povećavaju se za 10.000,00 EUR, te sada iznose 67.402,00 EUR. Ukida se pozicija pod nazivom „Uređenje hodnika u zgradi GV“ koja je iznosila 50.000,00 EUR i otvara se nova pozicija pod nazivom „Opremanje ureda (mala vijećnica, ured gradonač….) u iznosu od 60.000,00 EUR. Ovim sredstvima će se nabaviti oprema (stolice, stolovi) u maloj vijećnici te uredu gradonačelnice, tajnice i zamjenika gradonačelnice.

**3.1.3. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za 211.228,00 EUR, te sada iznose 522.986,00 EUR.

Povećanje se iskazuje kroz slijedeće pozicije:

* „Održavanje domova“ u iznosu od 5.000,00 EUR jer se sad zna da prvotno planirana sredstva neće biti dostatna.
* „Borovac -zgrada iza društvenog doma“ u iznosu od 5.000,00 EUR. Ovim sredstvima će se platiti radovi na uređenju sanitarnog čvora u bivšoj vatrogasnoj spremnici, kako bi ju se moglo koristiti za potrebe udruga.
* Novootvorena pozicija „Kozarice dom – sanacija krova“ u iznosu od 16.650,00 EUR. Ovim sredstvima je plaćeno prepokrivanje društvenog doma u Kozaricama.
* „Stara Subocka dom - oprema“ i novootvorene pozicije „Stara Subocka – zamjena stolarije“ i „Stara Subocka – uređenje sanitarnog čvora“ u ukupnom iznosu od 38.078,00 EUR. Ovim sredstvima će se platiti zamjena stolarije na društvenom domu i rekonstruirati i obnoviti sanitarni čvor.
* „Dom Bročice – dodatno ulaganje“ u iznosu od 113.000,00 EUR. Ovim sredstvima će se platiti radovi na rekonstrukciji zadnjeg dijela društvenog doma (nekadašnja kuglana), kako bi se taj prostor mogao legalizirati i koristiti u gospodarske namjene.
* „Rekonstrukcija kotlovnice INA“ i „Rekonstrukcija kotlovnice INA - nadzor“ u ukupnom iznosu od 38.000,00 EUR. Ovdje se radi o osiguranju dodatnih sredstava nužnih kako bi se mogli ugovoriti radovi na izgradnji kotlovnice.

**3.2. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.2.1. Kapitalni projekt 1023 K100001 Izrada projektno – tehničke dokumentacije**

Sredstva za financiranje ovog projekta povećavaju se za iznos od 17.200 EUR i sada iznose 38.483,00 EUR.

Povećanje se iskazuje kroz novootvorenu poziciju pod nazivom „Prenamjena zgrade đačkog doma – projektna dokumentacija“. Ovdje se radi o projektiranju koje je započeto u 2023. godini ali nije završeno, pa je nužno otvoriti ovu poziciju za podmirenje preostalog dijela troška. Zgrada će se prenamijeniti iz upravne zgrade u poslovnu građevinu jer je njena namjena trenutno takove prirode (đački dom, iznajmljena kuhinja i restoran i dr.).

**3.2.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se za iznos od 610.189,00 i sada iznose 1.776.589,00 EUR.

Najveći dio povećanja se odnosi na preostale građevinske radove na rekonstrukciji hotela u ukupnom iznosu od 400.000,00 EUR, dok se ostatak troška odnosi na uspostavu Interpretacijskog centra Vojne krajine s pratećim aktivnostima. Opremanje hotela i projektantski nadzor nad opremanjem. Završetak građevinskih radova i ishođenje uporabne dozvole se očekuje sredinom travnja 2024. godine. Preostaje opremanje koje će potrajati s postupkom nabave cca 6 mjeseci.

**3.2.3. Kapitalni projekt 1023 K100015 Dogradnja i opremanje centra za starije osobe Novska**

Sredstva za financiranje ovog projekta povećavaju se za iznos od 2.028.081,00 EUR i sada iznose 5.528.081,00 EUR.

Povećanjem se osiguravaju očekivana sredstva potrebna za izgradnju objekta (postupak javne nabave za radove je u tijeku u vrijeme pisanja ovog obrazloženja), te za trošak priključka električne energije.

**3.2.4. Kapitalni projekt 1023 K100016 Izgradnja dječjeg vrtića u Novskoj**

Sredstva za financiranje ovog projekta povećavaju se za iznos od 1.745.000,00 EUR i sada iznose 4.391.726,00 EUR.

Za gradnju novog dječjeg vrtića odobrena su sredstva Ministarstva znanosti i obrazovanja u iznosu od 1.046.725,06 EUR. Za gradnju su planirana i vlastita sredstva u iznosu od 1.500.000,00 EUR, a ovim povećanjem se osiguravaju dodatna sredstva temeljem projektantske procjene troška građenja i pratećih nadzora. Projekt je u postupku izdavanja građevinske dozvole u trenutku pisanja ovog obrazloženja. Po ishođenju dozvole slijedi postupak javne nabave za izbor izvođača radova na izgradnji objekta.

**3.2.5. Kapitalni projekt 1023 K100017 Centar cjeloživotnog učenja**

Sredstva za financiranje ovog projekta povećavaju se za iznos od 761.100,00 EUR i sada iznose 5.445.100,00 EUR.

U tijeku je postupak javne nabave za izvođenje građevinskih radova, otvorene su pristigle ponude, te se ovim povećanjem osiguravaju dodatna sredstva kako bi se moglo ugovoriti izvođenje radova s pratećim projektantskim i stručnim nadzorom.

**3.3. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.3.1. Aktivnost 1024 A100002 Održavanje nerazvrstanih cesta**

Sredstva za financiranje ovog projekta povećavaju se za iznos od 26.600,00 EUR i sada iznose 226.600,00 EUR.

Povećanje se iskazuje kroz poziciju pod nazivom „*Održavanje poljskih puteva*“, te će se planiranim sredstvima i tijekom 2024. godine vršiti potrebni radovi na održavanju poljskih puteva, prema ukazanim potrebama.

**3.4. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.4.1. Kapitalni projekt 1025 K100003 Poduzetnička zona Novska**

Sredstva za financiranje ovog projekta povećavaju se za iznos od 606.250,00 EUR i sada iznose 2.203.560,00 EUR.

Povećanje je rezultat povećanja i smanjenja po pojedinim pozicijama. Pa se tako otvara nova pozicija pod nazivom „Izgradnja kanalizacije – faza I“ iz koje će se platiti trošak priključenja sustava kanalizacije iz PZN na kolektor u Ulici kralja Tomislava, zatim kanalizacija u odvojku I, te izgradnja crpne stanice, u ukupnom iznosu od 812.500,00 EUR.

Pozicija „Izgradnja prometnice treća etapa“ se smanjuje za iznos od 300.000,00 EUR, te sada iznosi 450.000,00 EUR. Ovaj iznos je usklađen s projektantskom procjenom troška i bit će utrošen na produženje glavne prometnice kroz zonu u dužini od 300 metara. Time će se zadovoljiti potrebe budućih investitora s kojima se već pregovara.

Otvorena je i nova pozicija pod nazivom „Izgradnja vodovoda – odvojak I“ u iznosu od 93.750,00 EUR, prema projektantskoj procjeni. Budući da se javlja potreba izgradnje i odvojka I, potrebno je osigurati sredstva za trošak izgradnje i vodovodne mreže u njemu.

**3.4.2. Kapitalni projekt 1025 K100004 Mrtvačnica u Voćarici**

Sredstva za financiranje ovog projekta povećavaju se za iznos od 13.750,00 EUR, te sada iznose 113.750,00 EUR. Povećanje se odnosi na preostali trošak izrade projektne dokumentacije temeljem koje će se graditi oproštajni trg ispred mrtvačnice, pristupna cesta i parkiralište. Izrada dokumentacije je u završnoj fazi te će uskoro biti predana na ishođenje građevinske dozvole.

**3.4.3. Kapitalni projekt 1025 K100008 Nogostup Novska Bročice**

Ovaj projekt ponovo otvaramo u ovoj godini jer iz objektivnih razloga nije završen u 2023. i to u iznosu od 263.725,00 EUR. Radi se o iznosu potrebnom za pokriće preostalih radova na izgradnji nogostupa. Završetak radova se očekuje početkom proljeća 2024. godine.

**3.4.4. Kapitalni projekt 1025 K100021 Uređenje dječjih igrališta**

Sredstva za financiranje ovog projekta povećavaju se za iznos od 46.000,00 EUR i sada iznose 66.000,00 EUR.

Planiranim sredstvima se planira preurediti dječje igralište na Trgu Gjure Szabe u Novskoj, te vršiti potrebne zahvate na preostalim dječjim igralištima s ciljem održavanja istih u upotrebljivom i stanju sigurnom za korisnike.

**3.4.5. Kapitalni projekt 1025 K100026 Izgradnja prometnice od pristupne ceste Srednje škole Novska do Hercegovačke ulice u Novskoj**

Sredstva za financiranje ovog projekta povećavaju se za iznos od 50.000,00 EUR i sada iznose 330.000,00 EUR.

Povećanje je posljedica preprojektiranja prometnice i dodavanja novih parkirnih mjesta potrebnih za budući dječji vrtić „Gita“, što automatski podiže i vrijednost investicije. Slijedi postupak javne nabave za izbor izvođača radova na izgradnji prometnice.

**3.4.6. Kapitalni projekt 1025 K100036 Rekonstrukcija ulica Samar brdo u Novskoj**

Sredstva za financiranje ovog projekta povećavaju se za iznos od 16.582,00 EUR i sada iznose 49.765,00 EUR.

Povećanje se odnosi na ponovno otvorenu poziciju pod nazivom „Odvodnja ulica Samar brdo – projektna dokumentacija“. Budući da izrada projektne dokumentacije iz opravdanih razloga nije završena u 2023. godini kao što je prvotno bilo planirano, nužno je planirati ovaj preostali trošak.

**3.4.7. Kapitalni projekt 1025 K100039 Parkiralište kod groblja Brestača**

Sredstva za financiranje ovog projekta povećavaju se za iznos od 237.750,00 EUR i sada iznose 317.750,00 EUR.

Ovaj projekt je bio planiran za izvođenje u 2023. godini, te je planiran s malim iznosom za završetak radova u 2024. godini. Budući da je natječaj iz 2023. godine poništen (sve su ponude značajno premašivale planirana sredstva), natječaj ej ponovno raspisan i ovim povećanjem se osiguravaju sredstva za realizaciju u skladu s pristiglim ponudama. Slijedi sklapanje ugovora i početak radova na izgradnji parkirališta

**3.4.8. Kapitalni projekt 1025 K100040 Pješačko – biciklistička staza Novska - Borovac**

Sredstva za financiranje ovog projekta povećavaju se za iznos od 11.319,00 EUR i sada iznose 262.500,00 EUR.

Povećanje se odnosi na trošak izrade projektne dokumentacije nužne za izvođenje rekonstrukcije. Sastavni dio Projektne dokumentacije je troškovnik temeljem kojeg se mogu planirati radovi u skladu s osiguranim sredstvima, kao i planirati eventualno povećanje ili smanjenje pozicije planirane za trošak rekonstrukcije staze.

**3.4.9. Kapitalni projekt 1025 K100042 Kružni tokovi Tomislavova – Matoševa i Tomislavova – A. Stepinca**

Ovaj je projekt u vezi izrade projektne dokumentacije nije završen u 2023. te je planiran u iznosu od 6.438,00 EUR.

Ovim sredstvima će se sufinancirati trošak izrade projektne dokumentacije nužne za izgradnju kružnih tokova na križanjima Tomislavove ulice, Ulice A. G. Matoša i Potočne ulice, te križanje Tomislavove ulice s Ulicom bl. A. Stepinca. Nositelj investicije je Županijska uprava za ceste, a Grad Novska učestvuje s 50% troška. Projektna dokumentacija je pred izdavanjem građevinske dozvole, nakon čega slijedi javni natječaj za izbor izvođača radova.

**3.4.10. Kapitalni projekt 1025 K100043 Punionica za električne automobile**

Sredstva za financiranje ovog projekta povećavaju se za iznos od 27.845,00 EUR i sada iznose 78.102,00 EUR.

Povećanjem će se platiti zakup angažirane snage električne energije, dio radova na izgradnji i stručni nadzor nad izvođenjem radova. Projekt se planira prijaviti na javni poziv Fonda za zaštitu okoliša kroz koji bi se sufinanciralo cca 50% investicije.

**3.4.11. Kapitalni projekt 1025 K100046 Rekonstrukcija nerazvrstane ceste D47 - Kričke**

Ovo je novoplanirani projekt planiran u iznosu od 2.040.188,00 EUR.

Kroz ovaj projekt bi se detaljno rekonstruirala nerazvrstana cesta kroz naselja Brezovac i Kričke (do spomenika u centru Kričaka) u dužini od cca 4,5 km. U najavi je javni poziv Ministarstva poljoprivrede kroz koji se može povući do 2.000.000,00 EUR, te se projekt priprema za prijavu na taj poziv. Prihvatljive su prometnice u ruralnom dijelu naselja koje vode prema poljoprivrednim površinama. Budući da se u pomenutim naseljima nalazi veći broj poljoprivrednih proizvođača, odlučeno je da se ova prometnica kandidira na javni poziv.

Preostali iznos od 40.188,00 EUR je trošak izrade nužne projektne dokumentacije (građevinska dozvola obavezna u prijavi) i pratećih geodetskih podloga.

**3.4.12. Tekući projekt 1025 T100001 Održavanje groblja**

Sredstva za financiranje ovog projekta povećavaju se za iznos od 8.000,00 EUR i sada iznose 27.000,00 EUR.

Povećanjem će se financirati obnova fasade na mrtvačnici u Rajiću, jer je ista u prilično oronulom stanju i nužna je njena obnova kako bi se objekt sačuvao od daljnjeg propadanja i kako bi se posljednji ispraćaj pokojnika odvio u okruženju kakvo današnje civilizacijske norme zahtjevaju.

**3.5. Program 1026 ZAŠTITA OKOLIŠA**

**3.5.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ove aktivnosti se povećavaju za iznos od 55.751,00 EUR, te sada iznose 90.751,00 EUR.

Povećanje se iskazuje kroz pozicije pod nazivom *„Nabava spremnika za odvojeno prikupljanje otpada“.* Predmetna nabava je provedena u 2023. godini, no spremnici se isporučuju u 2024. godini, pa je potrebno planirati potrebna sredstva. Nabava spremnika je sufinancirana od strane Fonda za zaštitu okoliša u 80% iznosu.

**3.5.2. Kapitalni projekt 1026 K100001 Sanacija deponije Kurjakana**

Sredstva za financiranje ove aktivnosti se povećavaju za iznos od 33.174,00 EUR, te sada iznose 56.095,00 EUR.

Povećanje se iskazuje kroz novu poziciju pod nazivom *„Projektna dokumentacija proširenje odlagališta“.* Procjenjuje se da trenutni kapacitet odlagališta neće biti dostatan do otvaranja regionalnog centra za gospodarenje otpadom, pa se nameće potreba proširenja istog. U tu svrhu se planiraju sredstva za trošak izrade projektne dokumentacije temeljem koje bi se izvelo proširenje kapaciteta odlagališta.

Od Fonda zaštite okoliša se planira tražiti sufinanciranje planiranog zahvata prema već uobičajeno modelu sufinanciranja.

**3.6. Program 1028 PROSTORNO UREĐENJE I UNAPREĐENJE STANOVANJA**

**3.6.1. Tekući projekt 1028 T100002 Prostorno-planska dokumentacija**

Sredstva za financiranje ovog projekta povećavaju se za iznos od 44.924,00 EUR, te sada iznose 99.198,00 EUR.

Povećanje se odnosi na novoplanirane pozicije pod nazivom „*VIII izmjene PPU*“ i „*3D izmjera*“. Radi se o ciljanim izmjenama kojima će se omogućiti izgradnja kompostane u naselju Kričke i pet solarnih elektrana za vlastite potrebe na lokacijama uređaja u vlasništvu tvrtke Vodovod Novska d.o.o. 3D izmjera je nastavak kontinuiteta izmjera kojima se dobivaju podaci nužni za obračun komunalne naknade, a i dodatna saznanja o stanju u prostoru koja se mogu koristiti u postupcima prostornog planiranja.

Povećanje nastaje i na postojećoj poziciji pod nazivom“*VI izmjene PPU*“. Radi se o redovnim izmjenama kroz koje će se obraditi pristigli zahtjevi fizičkih osoba i poslovnih subjekata. Ove izmjene iziskuju dulji vremenski period za donošenje, dok se ciljane u pravilu rade za hitne slučajeve (npr. moguće sufinanciranje iz vanjskih izvora kroz javne pozive koji su u najavi i sl.)

**3.7. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.7.1. Tekući projekt 1029 T100001 Sanacija klizišta**

Sredstva za financiranje ovog projekta smanjuju se za iznos od 299.577,00 EUR, te sada iznose 100.423,00 EUR.

Ovo je projekt započet u 2023. godini i sad je pred završetkom, pa se planirana sredstva usklađuju sa stvarno realiziranim. Ovim sredstvima je sanirano klizište koje se se pojavilo na Samar brdu i koje je prijetilo urušavanjem objekata uz koje se pojavilo, a samim time i ugrozilo sigurnost stanovnika u tim objektima. Za planirani trošak se očekuje sufinanciranje od strane Hrvatskih voda, kao što je bilo i u 2023. godini.

**3.8. Program 1037 SMART REVOLUTION NOVSKA**

**3.8.1. Kapitalni projekt 1037 K100002 APL Siguran pješački prijelaz**

Sredstva za financiranje ovog projekta povećavaju se za iznos od 582,00 EUR, te sada iznose 42.690,00 EUR.

Povećanje se odnosi na trošak ugradnje punionica za električne bicikle koje će se nabaviti kroz projekt.

**3.9. Program 1038 SMART AND SAFE CITY NOVSKA**

Ovo je novoplanirani Program koji se planira prijaviti na najavljeni javni poziv Fonda za zaštitu okoliša, uz sufinanciranje od 80%. Ukoliko se dobiju planirana sredstva ići će se u realizaciju Programa.

Program se sastoji od slijedećih kapitalnih projekata:

**3.9.1. Kapitalni projekt 1038 K100001 Praćenje temperature kolnika na LoRaWAN tehnologiji**

Sredstva za financiranje ovog projekta planiraju se u iznosu od 9.400,00 EUR. Ovim projektom bi se postavilo senzorsku stanicu za mjerenje temperature kolnika na području grada Novske i taj podatak bi bio javno dostupan kroz mobilne platforme. Uspostavom ovog sustava bi se stekli uvjeti za sigurnije prometovanje naročito u zimskom periodu kad zbog niskih temperatura postoji veća mogućnost klizanja kod kočenja i manevriranja motornim vozilima.

**3.9.2. Kapitalni projekt 1038 K100002 Razvoj i integracija GIS sustava**

Sredstva za financiranje ovog projekta planiraju se u iznosu od 16.500,00 EUR. Ovim projektom će se uspostaviti nova GIS platforma za područje koje administrativno pokriva Grad Novska (grad Novska i prigradska naselja). Nova platforma će biti modernog dizajna u skladu s aktualnim trendovima i standardima koje već veći broj gradova i općina u Hrvatskoj posjeduje. Time će se olakšati korištenje ne samo stanovnicima s područja Grada Novske, već i drugim stanovnicima RH koji su već naviknuti na ovakovu platformu. Gis platforma nudi niz modula za prikaz različitih sadržaja, od kojih je možda zanimljivo istači prikaz katastarskih planova u realnom vremenu, što do sad nismo imali. GIS će biti dostupan i na mobilnim platformama.

**3.9.3. Kapitalni projekt 1038 K100003 Sigurni pješački prijelaz**

Sredstva za financiranje ovog projekta planiraju se u iznosu od 45.129,00 EUR. Ovim projektom bi se izgradio još jedan „siguran“ pješački prijelaz u gradu Novska sa svom pratećom modernom svjetlećom signalizacijom, kao što je to već planirano i kroz Program Smart Revolution Novska. Ovakovim prijelazima se sigurnost pješaka koji preko njih prelaze diže na znatno višu razinu, a naročito u noćnim uvjetima kad su osvjetljeni modernom LED rasvjetom.

**3.9.4. Kapitalni projekt 1038 K100004 DOF podloga**

Sredstva za financiranje ovog projekta planiraju se u iznosu od 13.688,00 EUR. Ovim projektom bi se izradila digitalna ortofoto podloga visoke rezolucije koju bi se koristilo kao jedan od mogućih slojeva u već pomenutom GIS-u. DOF visoke rezolucije znatno bolje i oštrije prikazuje snimljeno područje, te je time olakšana orijentacija u korišenju GIS-a, a i povećane mogućnosti korištenja istog u planiranju prostora.

**Glava 00302 JAVNA VATROGASNA POSTROJBA GRADA NOVSKE**

Tablica2.

I izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Proračun za 2024.** | **I izmjene i dopune proračuna za 2024.** | **Iznos povećanja ili smanjenja**  **%** |
| 1 | 1029 | Organiziranje i provođenje zaštite i spašavanja | 896.337,00 | **897.837,00** | 0,17 |
|  |  | **Ukupno:** | 896.337,00 | **897.837,00** | 0,17 |

**3.8. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1029 A100001 Redovna djelatnost JVP**

Na pozicijama koje se financiraju iz općih prihoda i primitaka Grada Novske dolazi do povećanja financiranja iz ovog izvora u ukupnom iznosu od 1.500,00 EUR.

Ovo povećanje nastaje na poziciji pod nazivom „Usluge promidžbe i informiranja“, a radi se o novo planiranom trošku temeljem ugovora sklopljenog s Radio postajom Novska. Ovim ugovorom se definiraju radijske emisije kroz koje će se slušatelje upoznavati s radom Javne vatrogasne postrojbe i izvještavati o aktivnostima koje oni provode na zaštiti ljudskih života i dobara.

Na pozicijama koje se financiraju iz vlastitih prihoda proračunskog korisnika dolazi do preslagivanja po pojedinim pozicijama koja ne rezultiraju povećanjem ili smanjenjem. Povećanje nastaje na pozicijama *„Uredska oprema i namještaj“* i *„Sitni inventar“,* svaka sa 3.000,00 EUR, dok se pozicija pod nazivom *„Oprema za održavanje i zaštitu“* ukida u cijelosti u iznosu od 6.000,00 EUR.

Ovim preslagivanjem izvršeno je usklađenje sa stvarnim potrebama.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 1,50 %, odnosno za 36.900,00 eur u odnosu na planirane rashode u 2024. godini.

**4.1. Program 1030 PODRŠKA GOSPODARSTVU I ODRŽIVOM RAZVOJU**

Unutar ovog Programa dolazi do povećanja rashoda za 18.750,00 eura jer se osiguravaju sredstva za nabavu usluge AI agronomskog savjetnika koji će poljoprivrednici s područja Grada Novske moći besplatno koristiti i tako unaprijediti svoju djelatnost. Savjetnik radi na putem Whatsapp poruka i dostupan je 24/7. On će poljoprivrednicima davati savjete o prevenciji bolesti i štetnika, dozvoljenim sredstvima za zaštitu bilja, nutritivnim potrebama biljaka i gnojidbi, financijskim potporama, raznim natječajima i drugim raznim agronomskim temama.

**4.2. Program 1031 GOSPODARSTVO**

Planirana sredstva za ovaj Program se smanjuju za iznos od 11.850,00 eura (0,68 %) jer se unutar projekta Poljoprivreda sredstva raspodjeljuju i osiguravaju za nove proračunske stavke. Djelomično se osiguravaju sredstva za komasaciju koja će se utrošiti na sve vezano za pripremu dokumentacije koja će se koristiti za novi natječaj za odabir komasacijskog područja raspisanog od strane Ministarstva poljoprivrede, dio sredstava se izdvaja za poljske puteve koji su navedeni u drugom dijelu proračuna, osiguravaju se sredstva za provedbu I. izmjena i dopuna Programa raspolaganja DPZ na području Grada Novske koju nismo uspjeli provesti u 2023. jer smo jedno očitovanje javnopravnog tijela čekali dulje od godinu dana i sva ostala očitovanja su prestala važiti.

**4.3. Program 1034 POTICANJE RAZVOJA TURIZMA**

Planirani iznos se povećava za 30.000,00 eura koji se osiguravaju za razvoj usluga, jačanje ljudskih kapaciteta i edukacija zaposlenika parka prirode Lonjsko polje za usluge koje će se pružati na području Novske.